154. löggjafarþing 2023–2024.

Þingskjal 1553 — 665. mál.

Svar

heilbrigðisráðherra við fyrirspurn frá Andrési Inga Jónssyni
um endurgreiðslu kostnaðar vegna ófrjósemi.

Fyrirspurnin hljóðar svo:

Kemur til álita að breyta ákvæðum reglugerðar nr. 1239/2018, um þátttöku sjúkratrygg
inga í kostnaði við tæknifrjóvganir sem veittar eru án samnings við Sjúkratryggingar Íslands, þannig að einstaklingar sem þess þurfa vegna kynstaðfestandi læknismeðferðar njóti sam
bærilegrar endurgreiðslu og nú er veitt í tengslum við yfirvofandi ófrjósemisvandamál vegna fyrirsjáanlegrar lyfjameðferðar, geislameðferðar eða beinmergsflutnings?

Heilbrigðisráðuneytið hefur haft til skoðunar málefni hinsegin einstaklinga að því er varð
ar greiðsluþátttöku Sjúkratrygginga. Ráðuneytið fundaði með Samtökunum 78 í lok febrúar
mánaðar þar sem m.a. rætt var um heilbrigðismál trans fólks og greiðsluþátttöku Sjúkratrygg
inga fyrir þá einstaklinga. Áformað er að meta þörf á breytingum á greiðsluþátttöku fyrir þennan hóp í víðu samhengi, svo sem á grundvelli reglugerðar nr. 1239/2018, með tilliti til fjárheimilda.

Nýlega ákvað ráðherra að styrkja þjónustu við trans fólk með aukafjárveitingu til undir
búnings að stofnun miðstöðvar fyrir trans fólk hjá Landspítala þar sem skjólstæðingar geta sótt sér heildræna þjónustu frá upphafi til æviloka. Markmið miðstöðvarinnar er að veita fag
lega, tímabæra og heildræna þjónustu og í samræmi við skyldur og réttindi í ákvæðum laga um kynrænt sjálfræði, nr. 80/2019.